**Muutosta ilmassa**

**Hannu Hilkeen havaintoja Iniön linnuista**

*Useimmilla linnuilla ei mene hyvin. Ilmastonmuutos näkyy ja kuuluu saaristossa. Lintujen elinympäristö on pysyvästi muuttunut. Kolmannes suomen lintulajeista on suurissa vaikeuksissa.*

Iniön Kolkoon 70-luvun alussa muuttanut Hannu Hilke on tarkkaillut ja havainnoinut lintujen elämää viiden vuosikymmenen ajan. Muutoksia on tapahtunut paljon. Monia ennen pesineitä lajeja on hävinnyt kokonaan tai niistä saa enää harvoin havaintoja. Ensimmäiseksi Hannulle tulee mieleen töyhtöhyyppä. Tämän kyyhkysen kokoisen, peltojen yllä heittelehtivästi lentelevän töyhtöpäisen linnun tunnistaa helposti.

* 70-luvun alussa Kolkossa oli ainakin kymmenen pesivää töyhtöhyyppäparia.

Nyt niitä voi tavata ehkä yhden. Lintu vaatii ympärilleen avointa kynnöspeltoa,

jotta se voi havaita mahdollisen vaaran. Kynnöspeltoja ei ole enää, pellot ovat

heinikoituneet. Muutkin peltolinnut ovat hävinneet, kuten kuovi, kertoo Hannu.

**Merilinnut**

Merilinnuista tulee mieleen ensimmäisenä pilkkasiipi. Lennossa linnun erottaa isoista, valkeista siipipeileistä, jotka näkyvät myös uidessa. Haahkan kokoisen, sysimustan koiraan tunnistaa oranssista

nokasta. Naaraalla on tumman ruskea höyhenpeite ja nokka.

* Pilkkasiipi oli ennen hyvin yleinen. Niitäkään ei enää näy. Uskon, että ne ovat

työntyneet ulommas saaristoon. Pilkkasiipi munii vasta myöhemmin keväällä

ja alkukesällä. Lisääntynyt veneily ja mökkikanta on varmasti häirinnyt pilkkasiiven pesintää”.

* Nokikanakin on hävinnyt. Havaitsin Kolkossa ennen ainakin 15 pesivää paria.

Rantojen ruovikoituminen on varmasti tehnyt lajille hallaa kuten pilkkasiivellekin.

En ole nähnyt ”mustakanaa”, kuten sitä myös kutsutaan, ainakaan kahteen vuoteen.

Haahkakanta on myös huomattavasti pienentynyt. Ainakin yhdeksi syyksi on arveltu minkkien

ja supikoirien aiheuttama tuho.

Iniöön yhteysaluksella matkustava ei ole voinut olla havaitsematta Iniön aukon reunalla

pieniin saariin pesiytynyttä merimetsoyhdyskuntaa. Kannan nopeaa kasvua on selitetty

meren rehevöitymisellä ja sen myötä ravinnoksi kelpaavan särjen lisääntymisellä.

* Olen ilokseni havainnut samoille paikoille sinne pesimään asettuneen myös ruokki-

yhdyskunnan. Ruokki on uusi tulokas. Räyskiä samoilla luodoilla on pesinyt jo aiemminkin.

Joidenkin havaintojen mukaan merimetsoyhdyskunta hiljeni viime kesänä. Olisiko syynä merimetsojen poikasia saalistamaan oppineet Iniön merikotkat, joiden kanta on elpynyt pitkäaikaisten suojelutoimenpiteiden tuella.

**Pihapiirin linnut**

Kivitasku viihtyy avoimissa maisemissa ja pesii kiviröykkiöissä, rakennuksen koloissa ja puupinoissa. Maassa se etenee hyppäämällä muutaman hypyn, pysähtymällä töksähtäen, niiaamalla ja ympäristöään nopeasti tähystäen. Sama sarja toistuu aina uudelleen.

* Hannun mukaan, lähellä ihmisasutustakin pesivä kivitasku oli ainakin 70-luvulla hyvin yleinen. Havaitsin ainakin 20 pesivää paria. Kivitaskusta en ole tehnyt havaintoa ainakaan viiteen vuoteen.

Tali- ja sinitiaiset voivat hyvin ja aterioivat ahkerasti talvisin lintulaudalla”.

Vanhojen metsien laji hömötiainen on hävinnyt. Talousmetsässä ei ole lahopökkelöitä, joihin pesänsä kaivertaa. Hömötiainen ei ole sopeutunut pesimään pöntöissä.

**Metsälinnut**

* Teeriä pesi Iniössä 70-luvulla monta paria. Viimeksi kuulin teeren helposti tunnistettavaa

ääntä neljä viisi vuotta sitten. Olen kuullut, että teeriä pesii vielä Kihdin reunoilla.

Iniön vanhempien isäntien mukaan 50-luvulla Iniössä tapasi metsojakin, Hannu kertoo.

Pysyvää iloa on Hannulle tarjonnut hiirihaukat ja kanahaukat.

* Olen seurannut Kolkossa vuosi kausia hiirihaukan ja kanahaukan pesintää.

Valitettavasti kanahaukka karkoitti hiirihaukan valtaamalla hiirihaukan pesän.

Ainakin 20 vuotta saaressa pesinyttä kanahaukkaa en viime kesänä enää havainnut.

**Hiljainen kevät**

Ilmastonmuutos näkyy, mutta myös kuuluu luonnossa? Lintujen laululla on aina ollut tärkeä

rooli ihmisen luontosuhteessa. Keväinen linnunlaulukonsertti herättää ihmisessä suuria tunteita. Tutkimukset osoittavat, että aamuisten lintukonserttien äänimaailma on muuttunut hiljaisemmaksi ja yksipuolisemmaksi. Pajulinnun, pääskysten ja kerttujen laululla on äänimaisemalle suurempi merkitys kuin esimerkiksi harakan taikka harmaalokin vähenemisellä.

* Peippolinnuista 70-luvulla Iniöön ilmestyneen punavarpusen ääni oli helppo tunnistaa.

Enää ole sen ääntelyä kuullut, enkä pariin vuoteen satakieltäkään. Peipon äänekästä

viserrystä metsän männyissä kuulee edelleenkin. Ennen peippoakin yleisemmäksi laskettua

pajulinnun pehmeän suruvoittoista laulua kuulee sitäkin enää harvemmin, toteaa Hannu

Kaikkia lajeja ilmastonmuutos ei ole häirinnyt. Leudoista talvista hyötynyt, runsastunut mustarastas aloittaa laulun jo varhain keväällä. Tunnistettavan melodista ja tummasointista laulua voi kuulla niin aamu- kuin

iltahämärässäkin. Runsaat kottaraisparvet asuttivat Iniötäkin vielä 70-luvulla. Pihapiireissä soi taitavien matkijoiden vaihteleva lavertelu.

* Kaikki niille rakennetut pöntöt täyttyivät varmasti. Kottaraisia kohtasi jostakin

syystä suuri kato, mutta nyt niitä on palannut Iniöön pesimään muutama pari.

Monet tuntemiemme lintujen äänet ovat vaienneet, mutta vielä kukkuu Iniössä keväisin käki.

Voisimmeko me mökkiläiset tehdä jotakin lintujen elinympäristön parantamiseksi?

* Rakentakaa linnuille pönttöjä, ohjeistaa Hannu.